Quintus Fabius Q.f. Maximus

Quintus Fabius Q.f. Maximus (natus saeculo 3 a.C.n., mortuus anno 203 a.C.n.) fuit vir publicus Romanus.

 Gens 
Pater eius Quintus Fabius Maximus Verrucosus annis 233 ad usque 209 a.C.n. quinquies consulatum gessit atque dictator inter Secundum Bellum Punicum rem Romanam servaverat. Filius Iunioris etiam Quintus Fabius Maximus nominatus est et anno 203 a.C.n. augur erat.

 Cursus honorum 
Anno 217 patrem dictatorem comitabatur qui eum domum agros vendendi causa remisit ut de suo captivos ab Hannibale redimere posset (nam senatus milites indignos publico aere liberare noluerat) Titus Livius XXII.23.7 Valerius Maximus IV 8, 1. Frontinus Strategemata I 8, 2. Plutarchus Vita Fabii 7.7-8..  Quintus Fabius Maximus Iunior anno 216 a.C.n. tribunus militum e clade apud Cannas accepta in oppidum Canusium effugere potuitTitus Livius, Ab urbe condita, XXII 53, 1.. Anno 215 aedilis curulis fuit, anno 214 praetor - hoc anno in Apulia contra Poenos certavitTitus Livius, loc.cit., XXIV 9,4; 11,3; 12,6; 20,5 seqq. - et anno 213 consul una cum Tiberio Sempronio Ti.f. Graccho (II). Tum Arpos oppidum, quod anno 216 ad Hannibalem transierat, iterum expugnavitTitus Livius, op.cit., XXIV 45,1–47, 11; Frontinus, Strategemata III 9,2; Appianus, Hannibalica 31. Anno 209 pater eius tum consul V ei imperavit, ut milites suos ab Etruria in Siciliam ad Marcum Valerium P.f. Laevinum proconsulem transferretTitus Livius, op.cit., XXVII 8,13. Anno 207 nuntium victoriae Marci Livii M.f. Salinatoris consulis de Hasdrubale Romam reportavitTitus Livius, op.cit., XXVIII 9,1. Filio anno 203 mortuo Cunctator pater ei orationem funebrem habuitMarcus Tullius Cicero, Cato maior de senectute 12; de natura deorum 3,88; Tusculanae disputationes 3,70; epistulae ad familiares IV 6,1; Plutarchus, Fabius 1,8 et 24,6..

 Nexus externi 
  Hic legere potes


 Notae 

Maximus, Quintus, Q.f.
Categoria:Praetores
Categoria:Senatores